stanford-oval/wikipedia huggingface dataset:
Too Weird to Live, Too Rare to Die!
נתוני מכירות

| מדינה | תואר | מכירות |
| --- | --- | --- |
| קנדה (Music Canada) | זהב | 40,000 |
| הממלכה המאוחדת (BPI) | זהב | 100,000 |
| ארצות הברית (RIAA) | פלטינה | 1,000,000 |
הערות שוליים

↑  Miley Cyrus Set for No. 1 on Billboard 200, Pusha T and Panic at the Disco Aiming for Top Five, פורסם באתר בילבורד ב-11 באוקטובר 2013
↑  Exclusive: Panic! At The Disco Talk Dark, Decadent Too Rare To Die!, פורסם באתר MTV ב-16 ביולי 2013
↑  Chart Moves: Finatticz Fly; Danielle Bradbery Bows; Panic! At The Disco Lead Host Of Rock Debuts, פורסם באתר בילבורד ב-26 ביולי 2013
↑  מידע על Too Weird to Live, Too Rare to Die!, באתר המצעד האוסטרי, ארכיון
↑  מידע על Too Weird to Live, Too Rare to Die!, באתר המצעד של ניו זילנד
| פאניק! אט דה דיסקו |
| --- | --- | --- |
| ברנדון יורי ברנט וילסון • ריאן רוס • ג'ון ווקר • ספנסר סמית' • דלון ויקס | ברנדון יורי ברנט וילסון • ריאן רוס • ג'ון ווקר • ספנסר סמית' • דלון ויקס |  |
| אלבומים | A Fever You Can't Sweat Out • Pretty. Odd. • Vices & Virtues • Too Weird to Live, Too Rare to Die! • Death of a Bachelor • Pray for the Wicked • Viva Las Vengeance |  |
| אלבומי הופעה | ...Live in Chicago • All My Friends We're Glorious |  |
| אלבומי אוסף | Introducing... Panic at the Disco • Panic! at the Disco Video Catalog |  |
| סיבובי הופעות | Vices & Virtues Tour • Summer Tour 2016 • Death of a Bachelor Tour • Pray for the Wicked Tour |  |
דיסקוגרפיה • פרסים ומועמדויות
| פאניק! אט דה דיסקו - סינגלים |
| --- | --- | --- |
| A Fever You Can't Sweat Out | "The Only Difference..." • "I Write Sins Not Tragedies" • "But It's Better If You Do" • "Lying Is the Most Fun..." • "Build God, Then We'll Talk" |  |
| Pretty. Odd.‎ | "Nine in the Afternoon" • "Mad as Rabbits" • "That Green Gentleman" • "Northern Downpour" |  |
| Vices & Virtues | "The Ballad of Mona Lisa" • "Ready to Go (Get Me Out of My Mind)" • "Let's Kill Tonight" |  |
| Too Weird to Live, Too Rare to Die!‎ | "Miss Jackson" • "This Is Gospel" • "Girls / Girls / Boys" • "Nicotine" |  |
| Death of a Bachelor | "Hallelujah"‏ • "Victorious"‏ • "Emperor's New Clothes"‏ • "Death of a Bachelor"‏ • "House of Memories" |  |
| Pray for the Wicked | "Say Amen (Saturday Night)‎"‏ • "High Hopes"‏ • "Hey Look Ma, I Made It" |  |
| Viva Las Vengeance | "Viva Las Vengeance" |  |
| --- | --- |
בקרת זהויות :  MusicBrainz release group: 6b949674-54a2-4a78-8001-3d45d2bc0f58
אגואיזם אתי

אגואיזם אתי (מצרפתית, égoïsme) היא גישה בפילוסופיה של המוסר, המציבה במרכז את האדם הפועל, וגורסת את העיקרון המוסרי לפיו על כל אדם לפעול כדי לקדם את תועלת עצמו, כפי שהוא תופס אותה. האגואיזם האתי מתיר כך את הסתירה האפשרית בין פעולה של אדם לקידום ענייניו האישיים, ועקרונות מוסריים אחרים, התובעים ממנו לדחות את קידום ענייניו לטובת עניינם של אחרים, או להתחשב בעניינים אחרים אלו. האגואיזם האתי דוחה את הרעיון לפיו ניתן לנקוב בעקרונות נורמטיביים אובייקטיביים כלשהם, ודבק בתפישה לפיה עקרונות נורמטיביים חייבים להיות סובייקטיביים ותלויים בתפישתו של כל אדם בנפרד. גם זרמי משנה של האגואיזם האתי, דוגמת ההדוניזם האתי, קובעים עקרון סובייקטיבי (להרבות בהנאות ולהמעיט בכאבים). במובן זה, ניתן לראות באגואיזם האתי תורה נורמטיבית חסרה, שכן היא נעדרת תכתיב שאינו תלוי בתפישה הסובייקטיבית של האדם הפועל. היפוכו של האגואיזם הוא האלטרואיזם, הדוגל בהעדפת הזולת על פני האינדיבידואל.
הקושי העיקרי עמו מתמודד האגואיזם האתי כתורה נורמטיבית (כלומר, כתפישה לגבי הפעולה הרצויה של בני-אדם בעולם, בניגוד לאבחנה שבני אדם פועלים באופן אגואיסטי) היא כי הדוגל בו נאלץ כמעט תמיד לאמץ שני רעיונות נלווים: א) כי כאשר כל בני האדם יפעלו באופן אגואיסטי תהיה התוצאה מועילה לא רק לאינדיבידואל הפועל אלא גם לחברה בכללה (כלומר, מסקנה תוצאתנית). ב) כי פעולה אגואיסטית מסוגים מסוימים (לדוגמה, התנהגות מקיאווליסטית, מרמה או שקר) תניב תוצאות טובות פחות לאינדיבידואל הפועל, ומשום כך שכיחותה תרד ולא תעלה. דחיית העיקרון הראשון מפחיתה את הכדאיות של רוב בני האדם לאימוץ התנהגות נורמטיבית המודרכת על ידי אגואיזם אתי, ואילו דחיית העיקרון השני מובילה לערעור מוחלט של האגואיזם האתי כתפישה נורמטיבית.
הזרמים באגואיזם

באגואיזם קיימים שני זרמים עיקריים:
הזרמים באגואיזם > האגואיזם האינדיבידואלי

הערך העליון בו הוא טובת האגואיסט, ולכן כל מעשה אנושי, של האגואיסט ושל זולתו, יישפט על ידי האגואיסט כטוב, אם הוא תורם לטובת האגואיסט, וכרע אם הוא מזיק לה.
מבחינת יכולת ההכרעה בסכסוכים, זוהי תורת מוסר שלמה, שבה כל מעשה אנושי נשפט על ידי האגואיסט בהתאם לתרומתו לטובתו הוא בלבד, כך שאין לו שום קושי להכריע סכסוכים על פי טובתו האישית. חסרונה העיקרי הוא בסיכוי הקטן שלה להתקבל על ידי אחרים, שכן הצד האחר בסכסוך יראה עצמו נפגע, בהכרח, מפתרון שכולו לטובת צד אחד בלבד. חשיפת תורה הנוטה כולה לצד המחזיק בה, תביא לכך שגם הצד האחר בסכסוך יאמץ אותה לעצמו ויתעקש להכריע לטובתו הבלעדית בניגוד לגישת האגואיסט, המבקש להציב את עצמו במרכז.
הזרמים באגואיזם > האגואיזם הכללי

באגואיזם הכללי מספר הערכים העליונים שווי המעמד הוא כמספר הנפשות עלי אדמות, כאשר לגבי כל אדם מעשיו נשפטים בהתאם לתרומתם לטובתו הוא בלבד.
חסרונה העיקרי של שיטה זו הוא חוסר היכולת להכריע סכסוכים כאשר כל אחד מהצדדים לסכסוך רואה בטובתו האישית את הערך העליון ולא נותן כל ערך מוסרי לצדדים האחרים.
אבני בית קוליס

מרקוריוס, הזיהוי המקובל למרקוליס
מרקוליס (או אבני בית קוליס) היא עבודת אלילים שמוזכרת בספרות חז"ל פעמים רבות, כפולחן מוכר ונפוץ בבבל ובארץ ישראל.
ישנן השערות שונות בנוגע לזיהויו, מאחר שלא ידוע ממקורות אחרים על קיומו, כמו כן אין ממצאים ארכאולוגים התומכים בקיומו.
בחז"ל

מרקוליס נזכר בדברי התנאים והאמוראים פעמים רבות (מעל 30 אזכורים), ונראה שהוא הפולחן האלילי המדובר ביותר בחז"ל, סביב דמותו של מרקוליס נרקמו פתגמים, ומעשים.
לפי הנאמר בתלמוד המרקוליס הוא מבנה של שלוש אבנים המונחות כך ששתים מן הצדדים ואחת על גביהן לפי מקור אחד מקום המרקוליס היה מגודר, כמו כן מדובר באבנים גדולות שהיה אפשר לעשות בהן שימוש משני.
על פי תיאורי התנאים מדובר בעבודה זרה שהייתה בצידי הדרכים.
הפולחן המרכזי של המרקוליס היה על ידי זריקת אבנים לעברו, כך נאמר ”הזורק אבן למרקוליס - זוהי עבודתו”, אולם במקומות אחרים נזכר גם פולחן מנחה (הנחת אוכל וכסף), והשתחוויה.
חז"ל אף פירשו את הנאמר בתורה ”וּפֶסֶל וּמַצֵּבָה לֹא תָקִימוּ לָכֶם” - "לא תקימו לכם, אלו מרקוליס".
בתלמוד נזכר אף הביטוי "זורק אבן למרקוליס" הבא לציין מי שפועל לרעה אף על פי שכוונתו הייתה לטובה, מקורו בפסיקת התלמוד שאף המתכוון לזרוק אבן לעבר המרקוליס כדי לבזותו עובר על איסור עבודה זרה, בתלמוד נדרש על הפסוק במשלי ”כִּצְרוֹר אֶבֶן בְּמַרְגֵּמָה כֵּן נוֹתֵן לִכְסִיל כָּבוֹד” - "כל השונה לתלמיד שאינו הגון, כזורק אבן למרקוליס".
לדעת רבנו תם המובאת בתוספות, שמה המקורי של עבודה זרה זו היה "קילוס" - מלשון שבח, אולם חז"ל שיבשו את שמה במכוון ל"קוליס", מלשון לעג וקלס. המילה "מר" משמעותה בארמית לעיתים: חילוף, ולפי זה משמעות המילה מרקוליס היא: ההפך מקילוס הוא קוליס.
בדומה לזה מפרש הרשב"ץ כי השם המקורי היה "קוליס", כלשון חז"ל במקומות רבים "אבני בית קוליס", וחז"ל הוסיפו את המילה מר לשמה לתאר את החילוף כאמור.
זיהוי

בפנתאון היווני רומאי המוכר לנו לא ידוע על אל בשם מרקוליס, רבים מזהים את המרקוליס המוזכר בחז"ל עם האל מרקוריוס הרומי, שפסליו היו מוצבים בדרכים, וחז"ל שיבשו את שמו במכוון כדי לבזותו, אולם מלבד קרבת השם ומיקומו, אין קשר בין פולחנו של מרקוריוס לתיאור צורת זריקת האבנים המופיע בספרות חז"ל.
המחזיקים בהשערה זו סבורים שחז"ל דברו על הבסיס שעליו מונח המרקוריוס, ולא על הצלם בעצמו, וכן שחז"ל לא היו בקיאים בעבודתו ולכן ייחסו לפולחנו זריקת אבנים מחוסר ידיעה.
לדעת הרב פרופ' שאול ליברמן, המרקוליס הוא שם כולל שנתנו חז"ל לכלל האלילים שהיו בתקופתם.
בנוסף יש הקושרים בין המרקוליס לדולמנים שהיו פזורים בשדות ובדרכים, זיהוי זה מתקבל יותר עם תיאורי חז"ל בדבר מספר האבנים וגודל האבן העליונה, כמו כן דולמנים רבים נמצאו מכוסים באבנים, דבר המוכיח לדבריהם על פולחן זריקת האבנים המופיע בספרות חז"ל הקושי בזיהוי זה הוא כי לא ידוע על שימוש בדולמנים בתקופת המשנה והתלמוד.
הרמב"ם בתשובה (תמ"ח) מתייחס לחלק ממקורות האסלאם וסבור שהמרקוליס היא אלילות ערבית קדם איסלאמית מוכרת, לדבריו טקס סקילת השטן (אנ') באסלאם מקורו בפולחן המרקוליס. הרב יהושע ענבל סבור שזיהוי זה סביר בהתחשב בכך שלתרבות הערבית האלילית לא היו אלילים משלה, והיו מייחסים קדושה לכל מבנה קדום, וכשראו את הדולמנים היו מניחים אבנים עליהם כדי לעובדם או כדי לכסותם (לכסות את השטן).
בהלכה

במסכת סנהדרין נאמר שהזורק אבן למרקוליס אפילו שהתכוון לבזותה עובר איסור.
עוד נפסק שם, שגם המסיר אבן שנזרקה למרקוליס עובר משום עבודה זרה, מפני שמפנה מקום לזורקים הבאים.
נחלקו החכמים בדבר האבנים שליד המרקוליס, אם גם להם מעמד הלכתי זהה.
לצורך שימוש משני באבני מרקוליס יש לבטל את איסור העבודה זרה שבהם דווקא על ידי גוי, בתלמוד ירושלמי מובא מעשה ברבי שמעון ברבי (בנו הצעיר של רבי יהודה הנשיא) שהיה לו בשדהו מרקוליס וביקש בעורמה משומר השדה הנכרי שיסקל את האבנים מפני שמחר יעברו בשדה אנשי ממשל, לאחר שהזיז את האבנים השתמש בהם ר' שמעון לצרכו. בתלמוד שיבחו מעשה זה.
ראו גם

מרקוריוס
זורק אבן למרקוליס
לקריאה נוספת

עידית פינטל גינסברג, "הזורק אבן למרקוליס: הסמלת האחר בהקשר תרבותי יהודי". ספר זיכרון לגרשם שלום מחקרי ירושלים במחשבת ישראל. עמודים 455–468 באתר JSTOR.
יצחק חמיטובסקי, חידת המרקוליס, באתר פורטל הדף היומי.
הערות שוליים

↑  יצחק חמיטובסקי, חידת המרקוליס, באתר פורטל הדף היומי.
↑  תלמוד בבלי, מסכת בבא מציעא, דף כ"ה, עמוד א'.
↑  תלמוד בבלי, מסכת עבודה זרה, דף נ', עמוד א'.
↑  ראו בתלמוד ירושלמי, מסכת עבודה זרה,  פרק ד', הלכה א', שעל האבן העליונה היה אפשר להשתחוות עליה בפישוט ידיים ורגליים
1 2  ספרא, ויקרא, כ"ו, א'.
↑  משנה, מסכת סנהדרין, פרק ז', משנה ו'; ספרי במדבר קלא, ז.
↑  משנה, מסכת עבודה זרה, פרק ד', משנה ב'
↑  תלמוד ירושלמי, מסכת עבודה זרה,  פרק ד', הלכה א'.
↑  ויקרא, כ"ו, א'.
↑  תלמוד בבלי, מסכת סנהדרין, דף ס"ד, עמוד א'.
↑  כ"ו, ח'.
↑  תלמוד בבלי, מסכת חולין, דף קל"ג, עמוד א'.
↑  תוספות, מסכת עבודה זרה, דף נ', עמוד א', ד"ה אבני; תוספות, מסכת סנהדרין, דף ס"ד, עמוד א', ד"ה מרקוליס.
↑  על פי תוספות הרא"ש ותוספות ר"י שירלאון, וראו דברי מהר"ם על התוספות. לפי גרסת המאירי ועוד שמה הוא "מרקילוס" ולא מרקוליס. פירוש רבינו תם הובא בפירוש הברטנורא על המשנה, מסכת סנהדרין, פרק ז', משנה ו', ושולב בתוך דברי השולחן ערוך, יורה דעה, סימן קל"ט, סעיף ה' החל מדפוס ונציה שנת של"ד
↑  מאמר אפיקומן לרשב"ץ, דף כז, באתר היברובוקס.
↑  בנימין מוספיא בספרו מוסף הערוך ערך מרקוליס כתב "א.ב. (=אמר בנימין) פירוש בלשון רומי מרקוריס שם אליל ממונה על עוברי דרכים והיו מקימים פסל זה בפרשת דרכים עשוי מאבן ובידו נטויה היה מורה הדרך אשר ילכו בה וגם היו מקימים אבן אחת על שתי האחרות בפרקי הדרך והאורחים בעברם לכבוד האליל משליכים שם אבן"; פירוש רבי עובדיה מברטנורא על המשנה, מסכת עבודה זרה, פרק ד', משנה א'; וראו ראו האנציקלופדיה העברית כרך טו ערך הרמס עמוד 327
↑  שאול ליברמן, יוונית ויוונות בארץ ישראל, מוסד ביאליק ויד בן צבי 1984, עמוד 241
↑  הרב שמחה רוט, מתוך חוג לימוד משניות על שם יצחק רבין, שעל ידי היהדות המסורתית שיעור 49, מרץ 2009
↑  ליברמן, יוונית ויוונות בארץ ישראל, מוסד ביאליק ויד בן צבי 1984, עמוד 248
↑  אברהם אריאל, המרקוליס, מרקוריוס, והדולמן.
↑  הרב יהושוע ענבל, פורסם בעלון דאצ'ה, להורדה כאן. הרחבה בהרצאתו של הרב יהושע ענבל על הנושא
↑  דף ס"ד, עמוד א'.
דולמן של מרקוליס בשמורת גמלא
טקס סקילת השטן באסלאם, שריד פולחן המרקוליס לדעת הרמב"ם
Teza

| --- | --- |

 בימוי:  היילה גרימה 
 הופק בידי:  היילה גרימה, קארל באומגרטר 
 תסריט:  היילה גרימה 
 עריכה:  היילה גרימה 
 מוזיקה:  Vijay Iyer 
 צילום:  Mario Masini 
 מדינה:  אתיופיה, צרפת, גרמניה 
 חברת הפקה:  Pandora Film 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  5 במאי 2011 
 משך הקרנה:  140 דק' 
 שפת הסרט:  גרמנית, אנגלית, אמהרית 
 סוגה:  סרט דרמה 
 פרסים:  פרס חבר השופטים של פסטיבל ונציה 
 www.tezathemovie.com
 דף הסרט ב־IMDb
 
טזה (באנגלית: Teza) הוא סרט קולנוע אתיופי מסוגת דרמה משנת 2008 אשר נכתב ובוים על ידי הבמאי והמפיק היילה גרימה. הסרט זכה בפסטיבל הסרטים הפאן-אפריקאי לקולנוע וטלוויזיה של ואגאדוגו בשנת 2009. זהו אחד הסרטים המוצלחים של גרימה אשר משך את תשומת הלב לראשונה באמצע שנות ה-70 עם הסרט "Harvest: 3000 Years", שמגולל את סיפורה של משפחת איכרים אתיופית הנאבקת לשרוד תחת הפיאודליזם האתיופי ארוך השנים. אולם הסרט צולם בתקופה בה שלטונו של הקיסר האתיופי היילה סלאסי כבר התמוטט. הסרט הוביל לעימות ראשוני של גרימה כבמאי עם שלטון החונטה הצבאית האתיופית, שהחליף את שלטונו של היילה סלאסי. המשטר החדש הכריז על סרטו של גרימה כ"רכושו של העם האתיופי", והיה מוכן לאפשר לו לעשות סרט נוסף במולדתו רק בתנאי שיסכים לקבל את מה שהם כינו לדבריו, "השיפוט שלהם על עבודתו". גרימה מתאר כי בנקודה זו הדבר הראשון שרצה לעשות הוא לקחת את הטיסה הראשונה מאתיופיה לארצות הברית משום שבאותו רגע הבין כי החופש שלו נלקח ממנו.
עלילה

הסרט טזה מגולל את סיפורו של אנברבר, הדמות המרכזית בעלילה, צעיר אתיופי שחוזר לאחר שנים רבות של לימודי רפואה ושהייה בגרמניה, לארצו השסועה, אתיופיה, המצויה תחת משטר החונטה הצבאית האלימה של הדיקטטור מנגיסטו היילה מריאם. חלומו להביא את הידע המדעי שלו לטובת בני עמו מתנפץ לנוכח השימוש הציני שעושה החונטה במדענים המקומיים. אנברבר עוזב את העיר לטובת כפר ילדותו, כדי לקחת פסק זמן ולחשב את מהלכי חייו הבאים. אף על פי שאנברבר חוזר לבית ילדותו, עם הכשרה רפואית והיכולת לרפא הוא מגלה כי הכפר שלו מוצף בצרכים חברתיים-כלכליים ותחלואות שהוא אינו מסוגל לרפא. לאחר שאנברבר אינו מוצא שום מקום אחר להסתתר בו, הוא מחפש מקלט נפשי בזיכרונות נעוריו.
לדבריו של גרימה, באמצעות הסרט, נקרתה בפניו הזדמנות לספר סיפור על אפריקאים אשר נקלעים באמצע חייהם למציאות של נסיבות היסטוריות מורכבות ובלתי צפויות. הסרט זכה בפרסים רבים, ביניהם בפסטיבלי הקולנוע המוערכים של רוטרדם, סלוניקי ונציה. עם זאת, גרימה מתאר את הסרט שכולל פסקול ג'אז מרשים, כ"סרט נלהב אך לא מושלם". זאת מאחר שלדבריו הוא התקשה להשיג מימון וכתוצאה מכך, איכותו של הסרט נפגמה. בעיקר לאור זאת שלקח לו יותר מעשור כדי להשלים את הסרט, שרוב הסצנות שלו צולמו באזורים הכפריים של אתיופיה. "אפילו להביא ציוד למקומות היה קשה ובלתי נשכח", אמרה אחותו של גרימה, סלומי, שעוזרת לו להפיק את סרטיו. "החשמל ששימש אותנו בסט הצילומים, הגיע מהגנרטור של הכפר. אנשי הכפר היו מכבים אותו לסירוגין בזמן שצילמנו, ולכן היינו צריכים לנהל איתם משא ומתן". לדבריה, "מעבר לכסף, נדרשת הרבה סבלנות במהלך הצילומים לסרט".
הערות שוליים

↑  McElroy, Steven, "ARTS, BRIEFLY: 'Teza' Wins Top Award at African Film Festival", The New York Times, ‏8 במרץ 2009
↑  Teza, האוזן השלישית
1 2  Haile Gerima, Haile Gerima, Director's Note, Indiana University Press, 2013
אדולף גוטשטיין

| --- | --- |

 לידה:  2 בנובמבר 1857 ברסלאו, ממלכת פרוסיה 
 פטירה:  3 במרץ 1941 (בגיל 83) ברלין, גרמניה הנאצית 
 ענף מדעי:  אפידמיולוגיה 
 מקום קבורה:  בית הקברות הדרום-מערבי שטאנסדורף 
 מקום לימודים:  אוניברסיטת לייפציג 
 פרסים והוקרה:  מדליית גתה לאמנות ומדעים (1932) 
 
אדולף גוטשטיין (2 בנובמבר 1857 – 3 במרץ 1941) היה אפידמיולוג יהודי גרמני. הוא התנצר בשנת 1892.
קורות חיים

נולד בברסלאו. למד רפואה באוניברסיטאות ברסלאו, שטרסבורג ולייפציג. ב-1886 עקר לברלין, שם עבד בפרקטיקה רפואית פרטית עד 1911. ביצע מחקר במעבדות של הפתולוג קרל פרידלנדר, הפרמקולוג אוסקר לייבריך והבקטריולוג רוברט קוך.
ב-1906 נבחר כחבר מועצת העיר בברלין-שרלוטנבורג. שימש בתפקידים ציבוריים רפואיים חשובים. חיבר ספרים מקצועיים בתחומו.
ב-1933, עם עליית הנאצים לשלטון, נאלץ לעזוב את משרתו בשל יהדותו.
אבני חפץ

| --- | --- |
המצפה ביישוב
מדינה: ישראל ישראל
מחוז: יהודה ושומרון
מועצה אזורית: שומרון
גובה ממוצע: ‎191 מטר
תאריך ייסוד: 1990
תנועה מיישבת: אמנה
סוג יישוב: יישוב קהילתי
נתוני אוכלוסייה לפי הלמ"ס לסוף יולי 2024 (אומדן)
  - אוכלוסייה: 2,547 תושבים
    - שינוי בגודל האוכלוסייה: ‎6.1% בשנה
 מפת מיקום  מפה דינמית   (למפת צפון השומרון מוגדלת) אבני חפץ(למפת צפון השומרון רגילה) אבני חפץ(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבני חפץ(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבני חפץ32°17′08″N 35°04′25″E﻿ / ﻿32.2855190032994°N 35.0735513969773°E﻿ / 32.2855190032994; 35.0735513969773  heמפת היישובים של מועצה אזורית שומרון (in English: Shomron Regional Council) באדום - אבני חפץ בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

אבני חפץ מימין וענב משמאל במבט מחומש
אַבְנֵי חֵפֶץ היא התנחלות במתכונת של יישוב קהילתי דתי בצפון-מערב השומרון, המשתייך למועצה אזורית שומרון ולארגון יישובי אמנה. היישוב ממוקם כקילומטר צפונית לכפר שופא, כ-4 ק"מ מדרום-מזרח לטולכרם, ליד גבעת דיר רבן. השם סמלי ומקורו בפסוק ”וְכָל גְּבוּלֵךְ לְאַבְנֵי חֵפֶץ”. בסיס נוסף לשם היישוב נמצא במקום הנקרא "חירבת אל-חפס'ה" השוכן מצפון לו. באבני חפץ גרים כ 800 משפחות שהם כ-3,850 תושבים נכון לשנת 2024.
היסטוריה

היישוב הוקם ביוזמה עסקית פרטית של חברה בשם "הקרן לגאולת קרקע תכנון ופיתוח יישובים בע"מ" על 400 דונם שרכשה במקום. הקמת היישוב אושרה על ידי ועדת השרים להתיישבות ב-22 ביולי 1984, יום לפני הבחירות לכנסת האחת עשרה יחד עם שישה יישובים נוספים. לאחר הקמת ממשלת האחדות נמנתה נחליאל בין ההתנחלויות שהוכרו על ידי הממשלה. אולם בעיות ברישום הבעלות על הקרקע מנעו את הקמת היישוב, לאחר שהתברר שמסמכי הרכישה זויפו. היישוב הוקם לבסוף בשנת 1990, על ידי גרעין תלמידי ישיבת ההסדר בקרני שומרון, לאחר שקיבל הקצאה של 1,500 דונם של קרקעות שהוכרזו כאדמות מדינה. תחילה הוקמו בו 180 יחידות דיור. בשנת 2000 החלה הקמתם של 125 יחידות דיור נוספות.
אופי היישוב

אבני חפץ מורכבת ממספר שכונות.
ביישוב שנים עשר בתי כנסת, 2 מעונות לגיל הרך, בית ספר יסודי, סניף של תנועת הנוער בני עקיבא וגני ילדים כולל גן חינוך מיוחד. תלמידי חטיבת הביניים והתיכון של היישוב לומדים במוסדות חינוך בקרני שומרון, בקדומים ובהר ברכה.
באבני חפץ פעילות תרבות מפותחת, חוגים לילדים, נוער ומבוגרים במגוון רחב של תחומים. בנוסף פועל אשכול תרבות .
באבני חפץ קיים סופר ישובי גדול, קופת חולים, ועמדת הזנקה של מד"א, בנוסף תחנת הזנקה של כיבוי אש אשר מופעלות על ידי מתנדבים מהיישוב ובשנה האחרונה נפתחה עמדת קבע משטרתית שתהווה בסיס עתידי לתחנת קבע של ממש.
ביישוב מוקמת שכונה חדשה בהיקף של 900 יחידות דיור. 
לצד בניה רוויה של חברת הרי זהב, ביישוב קיים פרויקט איכותי ויוקרתי מבית "אופק הנדסה ויזמות" ,מחברות הבנייה המובילות והאיכותיות בשומרון. בפרויקט -  32 יחידות דיור עם מפרט ייחודי ואיכותי.
בנוסף, ישנה בסמוך ליישוב חווה חקלאית אשר נועדה לשמור על הקרקעות של היישוב מחוץ לגבולות הגדר.
אירועים ביטחוניים

ב-3 באפריל 2004 סמוך לשעה 1:00 בלילה, חדר מחבל ליישוב, רצח את יעקב זאגא, תושב היישוב, ופצע את בתו. המחבל, רמזי פח'רי, שביצע את הפיגוע, שוחרר ארבעה ימים קודם לכן ממתקן צבאי, שבו נכלא בגלל מעורבות בפעילות חבלנית. בצוואתו כתב שהשב"כ הציע לו להיות משתף פעולה, והפיגוע הוא תשובתו.
ב-9 בדצמבר 2015, במהלך חג החנוכה, נורו בני זוג בשעה שהיו במכוניתם בכניסה ליישוב.
בשנת 2023 היו מספר רב של יריות לעבר נוער וצעירים בבור מים סמוך ליישוב.
ב-10 במאי 2023 בוצע ירי לעבר רכב בסמוך ליישוב וכוח של סיירת גולני שהיה בקרבת מקום חיסל את שני המחבלים.
לקריאה נוספת

חגי הוברמן, כנגד כל הסיכויים, אריאל: ספריית נצרים, 2008
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ספר ישעיהו, פרק נ"ד, פסוק י"ב
↑  קרקעות רבות, מעריב, 31 במאי 1983
↑  אילן בכר, יובל נאמן ואלי תבין אישרו 7 ישובים חדשים, מעריב, 23 ביולי 1984
↑  מתנחלי שכם רכשו, מעריב, 16 בספטמבר 1984
↑  אהרן פריאל, קרקעות רבות ביו"ש נקנו בעזרת זיופים, מעריב, 31 במאי 1983; המשך
↑  המשטרה צותתה, מעריב, 10 בדצמבר 1985
↑  שרי ארליך, התיישבות חאפ - סיבוב שני, מעריב, 25 במאי 1990
↑  מכרו ב-2 מיליון דולר באבני חפץ, באתר גלובס, 27 באוגוסט 2000
↑  עמיר רפפורט ואורי יבלונקה, המחבל שוחרר מהכלא הצבאי - והלך לרצוח, באתר nrg‏, 4 באפריל 2004
↑   חיים לוינסון, שני פצועים, בהם אחד קשה, בפיגוע ירי ליד אבני חפץ בגדה, באתר הארץ, 9 בדצמבר 2015
↑  דותן גבאי, מחבלים ביצעו ירי לעבר בור מים שנמצא בסמוך ליישוב אבני חפץ, באתר חדשות מבזק לייב, ‏2023-08-26
↑  אבני חפץ: אזרח דיווח על ירי שבוצע סמוך לבור מים בחווה חקלאית, באתר ערוץ 7, 23 ביוני 2023
↑  פיגוע ירי ליד אבני חפץ, כוח סיירת גולני חיסל את המחבלים, באתר "סרוגים", 5 באוקטובר 2023
| --- | --- |
בקרת זהויות :  NLI: 987007588169505171
Step Into My World

Step Into My World (בעברית: צעד אל תוך עולמי) הוא אלבום הבכורה של הזמרת הישראלית מרינה מקסימיליאן. האלבום יצא לאור ב-12 באוגוסט 2013, על ידי חברת התקליטים NMC.
שש שנים לאחר השתתפותה בגמר התוכנית "כוכב נולד". האלבום כולל שמונה שירים בשפה אנגלית ושיר אחד ברוסית המשלבים בין מגוון סגנונות מוזיקליים: פופ, ג'אז, סול ומוזיקה אלקטרונית. האלבום יצא בחברת אן אם סי וכל השירים בו הופקו על ידי עופר מאירי. באלבום משתתפים חברי הטריו LayerZ הכולל את הגיטריסט יונתן אלבלק, הבאסיסט גלעד אברו והמתופף אביב כהן, המלווים את הזמרת מתחילת דרכה.
רקע והפקה

מארינה השתתפה בעונה החמישית של התוכנית "כוכב נולד" והגיעה למקום השני בגמר התחרות, אחרי בועז מעודה. במהלך השנים שחלפו מהזכייה בתוכנית המשיכה מארינה לעסוק במוזיקה, אך הוצאת האלבום הבכורה נדחתה שוב ושוב. בשנת 2009 העלתה את המופע "אקספרמנל" ,שכלל שירים מקוריים, אך הם לא הוקלטו. בשנת 2011 הוציאה סינגל בשם "עמוק בטל" ששילב מילים שכתבה לאה גולדברג בתוספת בית בשפה הרוסית שכתבה מארינה. השיר היה אמור להיות הראשון מתוך אלבום שלם המבוסס על טקסטים של שירי משוררים, אך בסופו של דבר העבודה לא הבשילה לכדי אלבום.
בפברואר 2013 הוציאה מארינה את הסינגל הראשון מתוך האלבום - "Two Pigs" המתאר יחסי תלות בתוך מערכת יחסים זוגית ומבוסס על ההיסטוריה האישית של הזמרת. כחודשיים לאחר מכן הוציאה את הסינגל "Tango". ב-12 באוגוסט יצא הסינגל השלישי מתוך האלבום-"Hurricane", באותו היום בו יצא האלבום למכירה בחנויות. למרות הביקורות הטובות שליוו את הוצאת הסינגלים הם זכו להתעלמות כמעט מוחלטת מצד תחנות הרדיו ובמיוחד מגלגלצ, שתחילה התעלמה מכל השירים ולבסוף הכניסה רק את השיר "Two Pigs" לפלייליסט ערב ולילה של התחנה כחצי שנה לאחר שהשיר יצא לראשונה.
יציאת האלבום לוותה בהופעה שקיימה מארינה כחודש וחצי לאחר יציאת האלבום, הופעה בה התארחו דנה אינטרנשיונל וירמי קפלן וזאת לאחר שההופעה המקורית שתוכנה להיערך חודש לפני כן נדחתה עקב דלקת במיתרי הקול.
ביוני 2014 הגיע האלבום למעמד אלבום זהב לאחר שנמכרו למעלה מ-15,000 עותקים.
הצלחה וביקורות

עם יציאת האלבום הוא זכה לביקורות אוהדות והמבקרים הגדירו את מרינה כ"זמרת מליגה אחרת" וכ"גדולה מהחיים". השירים באלבום שונים זה מזה בסגנונם, אך עם זאת נוצרת תחושה של אלבום זורם ומגובש בסאונד שלו. הביצועים מסעירים, אך מצליחים שלא לגלוש לאובר-דרמה והשילוב בין המבצעת הייחודית והמפיק המסחרי עושים לאלבום טוב ומייצרים אלבום עם סאונד המזכיר הפקות הנעשות בחוץ לארץ
רשימת רצועות

| Step Into My World> מס' | Step Into My World> שם | Step Into My World> משך | Step Into My World>  | Step Into My World>  | Step Into My World>  | Step Into My World>  | Step Into My World>  | Step Into My World>  | Step Into My World>  |
| --- | --- | --- | --- | --- | --- | --- | --- | --- | --- |
| 1. | Hurricane  | 3:58 |  |  |  |  |  |  |  |
| 2. | Two Pigs  | 3:51 |  |  |  |  |  |  |  |
| 3. | Tango  | 4:10 |  |  |  |  |  |  |  |
| 4. | I Trust This Man  | 4:00 |  |  |  |  |  |  |  |
| 5. | Russian Canon  | 3:58 |  |  |  |  |  |  |  |
| 6. | Dream Drill  | 2:58 |  |  |  |  |  |  |  |
| 7. | I Know  | 5:05 |  |  |  |  |  |  |  |
| 8. | Silence  | 3:34 |  |  |  |  |  |  |  |
| 9. | Maurin  | 3:28 |  |  |  |  |  |  |  |
| משך כולל: | משך כולל: | 34:50 |  |  |  |  |  |  |  |